Komxebata Tendirustiyê ya Kongireya Civaka Demokratîk ( KCD ) li Diyarbekirê bi Dawî Hat
Hevserokê DTK Ahmet Turk li ser Komxebata Tendirustiyê ya Kongireya Civaka Demokratîk li Diyarbekirê digel Dengê Amerîka axivî
Komxebata Tendirustiyê ya ku ji aliyê Kongireya Civaka Demokratîk ( KCD ) ve ku li Diyarbekirê hate li darxistin, bi biryarên girîng bi dawî bu. Komxebata ku dur oj dewam kir, li ser mijarên weke Guherîna Civakî, Tendirustî û Aşitî; Tendirûstî Çîye; Di Perspektîfa Xweserîya Demokratîk de li Herêmê Tendirûstî û Kedrakêrn Tendirustîyê; Li ser Pergalên Tendirustîyê; Pirsgirêkên Tendirustîyê Yên Herêmê û Di Xweserîya Demokratîk de Modela Xizmetên Tendirustîyê de gotar hatin pêşkêş kirin. Hevserokê DTK Ahmet Turk jî weke mazûvan di vê komxebatê de amade bû. Birêz Turk jî ji bo gohdarên Dengê Amerîka’yê li ser girîngiya vê komxebatê û li ser konferansên cur bi cur yên ku ji aliyê DTK ve tê birêvebirin weha axivî “Gelê kurd di warê siyaset, ziman û di yê tendirustîyê de îro dixwazin rêxistinên xwe çêbikin. Gelê kurd divê di alî siyasî de jî yekîtiya xwe berfireh bikin ji bo vê jî divê gel û sîyaset bigêjin hev ka gel ji sîyasetmedaran çi dixwazin, sîyasetmedar dikarin ji bo gelê xwe çi bikin.” Siyasetmedarê kurd destnîşan kir ku di xebata wan de projeyeke xweserîyê jî heye. Ji bo vê projeyê jî lazime ku dikaribin di warê, aborî, tendirustî û kulturê de hêdî hêdî sîyaseta xwe bihonînin. Ahmet Turk weha dewam kir “ Eger dewlet ev yek neke jî divê em dikaribin ev sîyaseta xwe bi cîh binin.” Ahmet Turk got ku êdî jiyana weke berê nayê qebûl kirin, dixwaza jîyaneke nu û wekhev tê kirin”. Hevserokê DTK dîyar kir ku armanca lidarxistina komxebat û konferas an civînên bi vî rengî ewe ku gelê kurd rêxistinên xwe binasin, bi rêya rêxistinan jî pisrgirêkên xwe derxin holê û ji bo çareserîyê nîqaşan bikin. Ahmet Turk got ku ev xebat xebateka gelerîye da ku di her warê de xebatên girîng derxin holê. Hevserokê DTK da zanîn ku di 11-12 meha berfanbarê de, li ser ziman, çand û hunerê jî konferansekî dê were lidarxistin. Piştî vê xebatê jî, dê li ser Xweserîya Demokratîk dê komxebateke were lidarxistin. Ahmet Turk got ku ew dixwazin temelê van xebatan li her derî çêbikin. Herwisa li li tevekî herêma di warê siyasî, aborî û ziman de biryara bidin da ku xebatên çawa dê çêbikin. Ahmet Turk dîyar kir ku kurd ji bo dexwaziyên xwe ji bo bicîh bînin îro rêxistinên xwe çêdikin. Herwisa armanca wan ewe ku bi van xebatan dexwaza gelê kurd bînin rojeva hikumet û dewletê, herwisa bikin rojeva Tirkiyeyê. Hevserokê DTK weha dewam kir “Eger ku em dixwazin bi dewletê re vê meselê çareser bikin, gerek devlet jî dengê gelê kurd bibîze, dexwazê wan bibîne, projeyan bînin holê û divê ku bi gelê kurd re dikaribin bikevin dîyalogê. Di komxebatê weke encam neh xal hatin dîyarkirin. Li gor biryaran: -Dê Meclîsa Tendirustîyê were avakirin, -Ji bo îradeya hevpar, pêdivî bi konferanseka netewî heye û hat xwestin ku ev konferans jî were lidarxistin, -Ji aliyê meclîsa ku dê were damezrandin, di nav salekî de rojên konferansa tendirusrtîyê were dîyarkirin, - Ji bo rewşa tendirustiya Serokê PKK Abdullah Ocalanî ku baştir bibe, ji xebatkarên tendirustîyê yên dilsoz, komîsyonekî were avakirin û li cihê wî pirsgirêkên wî werin tespît kirin, tedavîya wî were kirin, her wiha ji bo rewşa wîya girtinê were başkirin bang li rêxistinên Kurd, Tirk û yên navnetewî dê were kirin, -Ji bo bi hev re tevbigerin, bikaribin hilberîner bin, di navbera xwe de têklîiyêde bin biryara avakirina Platforma Yekitiya Tendirustîya Kurdîstanê hate dayin, -Ji bo piştgirî û tevlê prosesê bibin, Komisyona Xwendevanên Tendirustîyê dê were avakirin, -Ji bo têgehên tendirustîyê bihêsantir were bikaranîn, komîsyoneka satnadartbûnê dê were avakirin, -Ji bo civak di warê saxlemîyê de têgihiştî be Akademiya Tendirustiyê were avakirin, -Hat ifadekirin ku gelê kurd bi zimanê xwe mafê xizmeta tendirustiyê dixwaze, Hêjayê gotinêye ku ji aliyê Kongreya Civaka Demokratîk dê 11-12 mehê li Diyarbekirê dê li Ser Wêje, Huner û Çanda Kurdî dê konferanseke berfireh were li darxistin.